
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 363 

“ 13 Απριλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Διορισμός αναπληρωτή Προέδρου του Εποπτικού 
Συμβουλίου του Οικοδομικού Συνεταιρισμού Μονί¬ 
μων Αξκών Ελληνικού Στρατού (ΟΣΜΑΕΣ). 1 

Λειτουργία του Προσωρινού Δ.Σ. του Οργανισμού Α¬ 
σφάλισης Ελευθέρων Επαγγελματιών (Ο.Α.Ε.Ε.).. 2 

Τροποποίηση των 33020 και 33022/21.1.99 Υπουργι¬ 
κών αποφάσεων σχετικά με τα προγράμματα επι¬ 
χορήγησης Νέων ελευθέρων επαγγελματικών ΝΕΕ 

99καιΝΕΕΜΑ99. 3 

Αύξηση του παρεχομένου εφάπαξ βοηθήματος του 
Ταμείου Επικουρικής Ασφαλίσεως Πρόνοιας και Α¬ 
σθένειας Λιμενεργατών Πειραιώς. 4 

Μερική ανάκληση της 28250/4.1.99 απόφασης Υπουρ¬ 
γού Πολιτισμού. 5 

Μερική ανάκληση της 28250/4.1.99 απόφασης Υπουρ¬ 
γού Πολιτισμού. 6 

Σύσταση Νομικού Προσώπου με την επωνυμία «Σχολι¬ 
κή Επιτροπή ΔΗΜΟΤΙΚΟΥ ΣΧΟΛΕΙΟΥ - ΝΗΠΙΑΓΩ¬ 
ΓΕΙΟΥ ΒΑΡΔΑΣ ΚΑΙ ΣΥΡΠΑΝΙΟΥ». 7 

Σύσταση αμιγούς Δημοτικής Επιχείρησης με την επω¬ 
νυμία «ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ, ΚΟΙ¬ 
ΝΩΝΙΚΗΣ ΑΝΤΙΛΗΨΗΣ ΚΑΙ ΠΕΡΙΒΑΛΛΟΝΤΟΣ» Δή¬ 
μου Αγριάς (Δ.Ο.Υ.Κ.Α.Π.). 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 126/2.3.99 απόφαση του 
Υπ. Μεταφορών και Επικοινωνιών. 9 


ΑΠΟΦΑΣΕΙ Σ 

Αριθ. Φ.956.2/58/120806 (1) 

Διορισμός αναπληρωτή Προέδρου του Εποπτικού Συμ¬ 
βουλίου του Οικοδομικού Συνεταιρισμού Μονίμων Αξ¬ 
κών Ελληνικού Στρατού (ΟΣΜΑΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α) Τις διατάξεις του άρθρου 16 του Καταστατικού του 
ΟΣΑΜΕΣ. 


β) Το άρθρο 14 του ΑΝ 564/68 (ΦΕΚ Α' 220). 

γ) Το άρθρο 25 του Ν. 2292/95 (ΦΕΚ Α’ 35). 

δ) Τις διατάξεις του άρθρου 27 του Ν. 2081/92 (ΦΕΚ Α’ 
154) με το οποίο προστέθηκε άρθρο 29Α στο Ν. 1558/85 
(ΦΕΚ Α' 137) όπως αντικαταστάθηκε με το άρθρο 1 παρ. 2 
του Ν. 2469/97 (ΦΕΚ Α’ 38). 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΝΠΙΔ/ΥΕΘΑ/ΓΕΣ καθότι οι συνεδριάσεις γίνο¬ 
νται τις εργάσιμες ώρες, αποφασίζουμε: 

2. Εγκρίνουμε το διορισμό του Αντιστράτηγου Κοζάκου 
Λάμπρου, ΑΜ: 36813, Γ ενικού Διευθυντή του ΑΟΟΑ, ως α¬ 
ναπληρωτή Προέδρου του Εποπτικού Συμβουλίου του 
ΟΣΜΑΕΣ, σε αντικατάσταση του Αντιστράτηγου Μάνου- 
ρά Δημητρίου. 

3. Η θητεία του ανωτέρω μέλους είναι τριετής και αρχί¬ 
ζει από τη δημοσίευση της παρούσας στην Εφημερίδα 
της Κυβερνήσεως. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Μαρτίου 1999 

Ο /ΠΟΥΡΓΟΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 
-»- 

Αριθ. Φ 35/162 (2) 

Λειτουργία του Προσωρινού Δ.Σ. του Οργανισμού Ασφά¬ 
λισης Ελευθέρων Επαγγελματιών (Ο.Α.Ε.Ε.) 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 του Ν. 2676/1999 (ΙΑ). 

2. Τις διατάξεις του άρθρου 20 του Ν. 1539/85. 

3. Το άρθρο 1 παρ. 1 περ. ιητου Π.Δ/τος 129/92 (201Α). 

4. Το άρθρο 1 του Ν. 2439/1997 (Α38) και το γεγονός ό¬ 
τι, από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

5. Τις διατάξεις του Π.Δ. 372/95 (Α’ 201) Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας, Πρόνοιας και Κοιν. Ασφαλίσεων στο Υπουρ¬ 
γείο Εργασίας. 

6. Το 96/8.2.1999 έγγραφο του ΤΕΒΕ, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Σύγκληση του Διοικητικού Συμβουλίου 

1. Το προσωρινό Διοικητικό Συμβούλιο του ΟΑΕΕ, συ- 
γκαλείται με πρόσκληση του Διοικητή - Προέδρου του 
Δ.Σ. και εφόσον απουσιάζει ή κωλύεται, του νόμιμου ανα¬ 
πληρωτή του. Η πρόσκληση αποστέλλεται προς τα μέλη 
αυτού, δυο τουλάχιστον ημέρες πριν από τη συνεδρίαση 
και μόνο σε επείγουσα ανάγκη η πρόσκληση δύναται να α- 
ποστέλλεται πριν από 24 ώρες. 

Στην πρόσκληση αναγράφεται η ημερομηνία και η ωρα 
συνεδρίασης. Εάν κάποιο μέλος ή ο Κυβερνητικός Επί¬ 
τροπος κωλύονται να παραστούν, οφείλουν να ειδοποιή¬ 
σουν αμέσως τον γραμματέα του Δ.Σ. 

2. Το Διοικητικό Συμβούλιο συγκαλείται επίσης υποχρε¬ 
ωτικούς με έγγραφη αίτηση οκτώ (8) τουλάχιστον τακτι¬ 
κών μελών αυτού και εντός τεσσάρων (4) ημερών από την 
υποβολή της αίτησης, στην οποία πρέπει να αναγράφεται 
το θέμα για το οποίο ζητείται η σύγκληση του Δ.Σ., το ο¬ 
ποίο συζητείται πριν από τα θέματα της ημερήσιας διάτα¬ 
ξης. Σε περίπτωση μη απαρτίας, το θέμα τούτο αναγρά¬ 
φεται πρώτο στην ημερήσια διάταξη της επόμενης τακτι¬ 
κής συνεδρίασης. 

3. Το Διοικητικό Συμβούλιο μπορεί με απόφασή του να 
ορίσει τακτές ημέρες για συνεδρίαση. 

Άρθρο 2 

Κατάρτιση Ημερήσιας Διάταξης 

1. Ο Διοικητής του ΟΑΕΕ καταρτίζει την ημερήσια διά¬ 
ταξη της συνεδρίασης ανάλογα με τις υπηρεσιακές ανά¬ 
γκες. Στην προμετωπίδα του εγγράφου της ημερήσιας 
διάταξης αναγράφεται η ένδειξη «ΟΑΕΕ», σαφώς δε και 
λεπτομερώς τα προς συζήτηση θέματα σε ξεχωριστή ε¬ 
νότητα ανά Ταμείο. 

2. Το Διοικητικό Συμβούλιο δύναται να αποφασίζει την 
αναγραφή θέματος στην ημερήσια διάταξη της επόμενης 
συνεδρίασης και τη συζήτηση θέματος εκτός ημερήσιας 
διάταξης, εφόσον χαρακτηρίζεται από το Διοικητή ή τον Α 
ή Β Αντιπρόεδρο ως επείγον. 

3. Με αίτηση οκτώ (8) τουλάχιστον τακτικών μελών, που 
υποβάλλεται πριν από την κατάρτιση της ημερήσιας διά¬ 
ταξης, δύναται να ζητηθεί η αναγραφή θέματος στην η¬ 
μερήσια διάταξη, οπότε το θέμα αυτό εγγράφεται υπο¬ 
χρεωτικά από τον Διοικητή σ’ αυτή. Σε περίπτωση μη α¬ 
παρτίας, το θέμα τούτο αναγράφεται πρώτο στην 
ημερήσια διάταξη της επόμενης τακτικής συνεδρίασης. 

4. Στην ημερήσια διάταξη, η οποία αποστέλλεται με την 
πρόσκληση, επισυνάπτονται τα αναγραφόμενα προς συ¬ 
ζήτηση θέματα. 

5. Μετά την αποστολή των προσκλήσεων, ο φάκελλος 
των θεμάτων που θα συζητηθούν στο Δ.Σ., με όλα τα σχε¬ 
τικά έγγραφα, κατατίθεται στην Γραμματεία του Δ.Σ. ό¬ 
που μπορούν να λάβουν γνώση τα μέλη αυτού και να ζη¬ 
τήσουν οποιοσδήποτε στοιχεία υποβοηθούν τη συζήτηση 
στο Συμβούλιο. 

Άρθρο 3 
Απαρτία 

1. Το Διοικητικό Συμβούλιο βρίσκεται σε απαρτία όταν 
παρίστανται δέκα (10) τουλάχιστον μέλη, μεταξύ των ο¬ 
ποίων ο Διοικητής ή ο νόμιμος αναπληρωτής του. Οι απο¬ 
φάσεις λαμβάνονται με πλειοψηφία των παρόντων μελών. 
Σε περίπτωση ισοψηφίας, υπερισχύει η γνώμη υπέρ της ο¬ 


ποίας τάχθηκε με την ψήφο του ο Διοικητής ή ο νόμιμος α¬ 
ναπληρωτής του. 

2. Εάν μισή ώρα, μετά την προσδιοριζόμενη για την έ¬ 
ναρξη των συνεδριάσεων, δεν επιτευχθεί απαρτία, ο Διοι¬ 
κητής ή ο νόμιμος αναπληρωτής αυτού υποχρεούται με 
αίτημα της πλειοψηφίας των παρόντων μελών να κηρύξει 
τη συνεδρίαση ματαιωθείσα. 

Άρθρο 4 

Ψηφοφορία, εξαίρεση μελών 

1. Οι ψηφοφορίες στο Δ.Σ. είναι φανερές, εκτός αν α¬ 
φορούν σε προσωπικά θέματα, οπότε δύναται να διενερ- 
γηθεί μυστική ψηφοφορία κατά την κρίση του Διοικητή. 
Σε περίπτωση ισοψηφίας σε μυστική ψηφοφορία, η εισή¬ 
γηση ή η πρόταση θεωρείται απορριφθείσα. 

2. Όταν πρόκειται να συζητηθεί από το Δ.Σ. θέμα που α¬ 
φορά ιδιωτικά συμφέροντα ενός μέλους ή συγγενούς του 
μέλους μέχρι τέταρτου βαθμού εξ αίματος ή εξ αγχιστεί¬ 
ας, το μέλος αυτό δεν μπορεί να παραστεί κατά τη συζή¬ 
τηση ούτε κατά την ψηφοφορία. Η απόφαση για την εξαί¬ 
ρεση λαμβάνεται μετά από πρόταση του ενδιαφερομέ¬ 
νου, που οφείλει να προβεί σε σχετική δήλωση, ή κάθε 
άλλου μέλους του Δ.Σ. 

Άρθρο 5 

Κυβερνητικός Επίτροπος 

1. Στις συνεδριάσεις του Δ.Σ παρίσταται ο Κυβερνητι¬ 
κός Επίτροπος, ο οποίος δεν έχει δικαίωμα ψήφου. 

2.0 Κυβερνητικός Επίτροποο παρακολουθεί τη νομιμό¬ 
τητα των αποφάσεων, που λαμβάνονται από το Δ.Σ., μπο¬ 
ρεί να παίρνει το λόγο για οποιοδήποτε θέμα και να υπο¬ 
βάλει προτάσεις. 

Ακόμη μπορεί να ζητήσει την αναστολή εκτέλεσης κάθε 
απόφασης του Δ.Σ., μέσα σε 48 ώρες από τη λήψη της, αν 
κρίνει ότι αντίκειται στις διατάξεις νόμων που ισχύουν, 
διαταγμάτων, κανονισμών και Υπουργικών Αποφάσεων εν 
γένει, που διέπουν τη λειτουργία των προς ενοποίηση Τα- 
μείων. Οι αποφάσεις αυτές δεν εκτελούνται μέχρις ότου, 
μετά από αίτηση του Δ.Σ. που υποβάλλεται από το Διοι¬ 
κητή, αρθεί η διαφωνία με απόφαση του Υπουργού Εργα¬ 
σίας και Κοινωνικών Ασφαλίσεων, η οποία είναι υποχρεω¬ 
τική για τον ΟΑΕΕ και κοινοποιείται μέσα σε 10 ημέρες α¬ 
πό τη λήψη της σχετικής αίτησης. Σε αντίθετη περίπτωση 
το Δ.Σ. μπορεί να αποφασίσει την εκτέλεση της απόφα¬ 
σης που έχει ανασταλεί. 

Άρθρο 6 

Εισηγήσεις - Διαδικασία, Τόπος Συνεδριάσεων 

1. Οι εισηγήσεις των Ταμείων ΤΕΒΕ, ΤΑΕ, ΤΣΑ προς το 
Δ.Σ. του ΟΑΕΕ υπογράφονται από το Διοικητή, ο οποίος 
και εισηγείται τα θέματα της ημερήσιας διάταξης, δυνά- 
μενος να αναθέτει την εισήγηση στους Γ ενικούς Δ/ντές 
των Ταμείων ΤΕΒΕ, ΤΑΕ, ΤΣΑ ή σε ανωτέρους υπαλλή¬ 
λους των ως άνω Ταμείων. 

2. Στο Δ.Σ. παρίστανται οι Γενικοί Δ/ντές των Ταμείων 
καθώς και οι νομικοί σύμβουλοι, εφόσον οι τελευταίοι 
κληθούν προς τούτο. 

Ο Διοικητής δύναται να καλεί στις συνεδριάσεις οποι- 
ονδήποτε υπάλληλο ή ιδιώτη ή επιτροπή προς παροχή 
πληροφοριών σε σχέση με τα συζητούμενα θέματα. 

3. Η συζήτηση των θεμάτων γίνεαι κατά τη σειρά ανα¬ 
γραφής των στην ημερήσια διάταξη. Το Δ.Σ. δύνται να με- 
ταβάλει τη σειρά αυτή. Ο Διοικητής διευθύνει τις συνε- 

δριάσεις του Δ.Σ. και δίνει το λόγο στα μέλη κατά τη σει¬ 
ρά πού ζητείται. 

4. Ο Διοικητής δικαιημται μέχρι πέρατος της συνεδρία¬ 
σης να αποσύρει οποιοδήποτε θέμα της ημερήσιας διά¬ 
ταξης, εφόσον μέχρι τη στιγμή εκείνη δεν έχει ληφθεί 
απόφαση. 

5. Το Δ.Σ. του ΟΑΕΕ συνεδριάζει στο κτίριο που στεγά¬ 
ζεται η Κεντρική Υπηρεσία του ΤΕΒΕ. Ο Διοικητής δύνα- 
ται να συγκαλέσει το Δ.Σ. και σε κτίριο των Ταμείων ΤΑΕ - 
ΤΣΑ. 

Αρθρο 7 

Τήρηση πρακτικών 

1. Τα πρακτικά των συζητήσεων και λαμβανομένων α¬ 
ποφάσεων τηρούνται με μέριμνα των τριών Γραμματέων 
του Δ.Σ. Μετά την επικύρωσή τους υπογράφονται από το 
Διοικητή, τους Α και Β Αντιπρόεδρους, τον Κυβερνητικό 
Επίτροπο, τα κατά τη συνεδρίαση παριστάμενα μέλη του 
Δ.Σ., τους εισηγητές και τους Γραμματείς. 

2. Τα πρακτικά τηρούνται σε αριθμημένα φύλλα βιβλιο- 
δετημένα στο τέλος κάθε ημερολογιακού έτους. Σε σο¬ 
βαρές περιπτώσεις το Δ.Σ. δύ ναται να αποφασίζει την τή¬ 
ρηση των πρακτικών δια μαγνητοφώνου ή στενογραφίας. 
Στα πρακτικά αναγράφονται τα ονόματα των μελών που 
συμμετέχουν, γίνεται δε ρητή μνεία για την απουσία ή το 
κώλυμα τακτικού μέλους και συμμετοχής του αναπληρω¬ 
ματικού, καταχωρείται δε σ' αυτά η γνώμη των μειοψη- 
φούντων μελών. 

Εάν κατά την επικύρωση προβληθεί οποιαδήποτε α¬ 
ντίρρηση μέλους, ο Διοικητής ενεργεί εξακρίβωση και ε- 
νεργούνται οι τυχόν θεωρηθείσες ως επιβεβλημένες 
διορθώσεις. 

Άρθρο 8 

Επικύρωση Πρακτικών 

1. Σε κάθε συνεδρίαση επικυρώνονται τα πρακτικά της 
προηγούμενης συνεδρίασης, πλην των περιπτώσεων κα¬ 
τά τις οποίες το Δ.Σ. ρητά αποφασίζει την άμεση επικύ¬ 
ρωση των πρακτικών. 

2. Μετά την επικύρωση των πρακτικών, ο Γραμματέας 
του Δ.Σ. παραδίδει αντίγραφα των αποφάσεων στο Διοι¬ 
κητή, στους Α και Β Αντιπροέδρους, στους Γενικούς Δι¬ 
ευθυντές ως και στις αρμόδιες υπηρεσίες των Ταμείων 
(ΤΕΒΕ - ΤΑΕ - ΤΣΑ) για την εκτέλεση αυτών. 

3. Οι Γενικοί Διευθυντές έχουν την ευθύνη της παρακο¬ 
λούθησης της εκτέλεσης των αποφάσεων του Δ.Σ., στον 
τομέα της ευθύνης τους. 

Άρθρο 9 

Γ ενικές διατάξεις 

1. Οι συνεδριάσεις του Δ.Σ. δεν είναι δημόσιες. 

2. Απαγορεύεται απολύτως στα μέλη του Δ.Σ. η ανακοί¬ 
νωση των γενομένων συζητήσεων κατά τις συνεδριάσεις 
ως και των λαμβανομένων αποφάσεων, εκτός αν δοθεί 
προς τούτο ειδική άδεια από το Δ.Σ. 

3. Οι συζητήσεις για προσωπικά ζητήματα και τοποθε¬ 
τήσεις κεφαλαίων θεωρούνται πάντοτε μυστικές και ου- 
δεμία ανακοίνωση επιτρέπεται επ’ αυτών. Το Δ.Σ. δύναται 
να χαρακτηρίζει και άλλα θέματα, ως εμπιστευτικά. 

4. Αντίγραφα αποφάσεων του Δ.Σ. ως και των γενομέ¬ 
νων επί των θεμάτων συζητήσεων δύναται να χορηγού¬ 
νται με αίτηση στους έχοντες έννομο συμφέρον, κατόπιν 


αποφάσεως του Δ.Σ., που εκτιμά ελεύθερα τους προβαλ¬ 
λόμενους λόγους. 

5. Δεν επιτρέπεται στα μέλη του Δ.Σ., η έγγραφη κοινο¬ 
ποίηση θεμάτων που απασχολούν τον ΟΑΕΕ σε αρχές ή 
τρίτους. 

6. Τα μέλη του Δ.Σ. υπέχουν κατά την άσκηση των καθηκό¬ 
ντων τους τις ευθύνες των δημοσίων υπαλλήλων και απο¬ 
λαμβάνουν της προστασίας που έχει θεσπιστεί υπέρ αυτών. 

7. Δεν προκαλεί ακυρότητα των αποφάσεων του Δ.Σ. η 
μεταβολή της σύνθεσης σε διαδοχικές συνεδριάσεις. 
Στην περίπτωση αυτή αποφασίζουν τα μέλη που μετέχουν 
στην τελευταία συνεδρίαση, αφού ενημερωθούν. Από τη 
συμμετοχή των μελών σιη λήψη της απόφασης τεκμαίρε- 
ται ότι έχουν ενημερωθεί. 

8. Εάντακτικό ή αναπληρωματικό μέλος απουσιάσει πά¬ 
νω από τρεις (3) συνεχόμενες συνεδριάσεις, χωρίς σοβα¬ 
ρό λόγο, ο οποίος κρίνεται από το Δ.Σ. κηρύσσεται έκ¬ 
πτωτο του αξιώματος με πρόταση του Δ.Σ. και απόφαση 
του Υπουργού Εργασίας και Κοινωνικών Ασφαλίσεων. 

9. Για οποιοδήποτε θέμα των Ταμείων ΤΕΒΕ - ΤΑΕ - ΤΣΑ 
τα μέλη του Δ.Σ. οφείλουν να επικοινωνούν μόνο με το Δι¬ 
οικητή, Α ή Β Αντιπρόεδρο, ως και τους Γ ενικούς Διευθυ¬ 
ντές των ως άνω Ταμείων στον Τομέα της Ευθύνης τους. 

10. Οι αποφάσεις του Δ.Σ. αριθμούνται χρονολογικώς 
κατ' αύξοντα αριθμό κάθε έτος. Στις αποφάσεις αναγρά¬ 
φεται η ένδειξη 

«ΕΛΛΗΝΙΚΗ ΔΗΜΟΚΡΑΤΙΑ 
ΟΡΓΑΝΙΣΜΟΣ ΑΣΦΑΛΙΣΗΣ ΕΛΕΥΘΕΡΩΝ 
ΕΠΑΓΓΕΛΜΑΤΩΝ (Ο.Α.Ε.Ε.) 
και σε παρένθεση το Ταμείο στο οποίο αφορά η απόφα¬ 
ση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-Φ- 

Αριθ. 33360 (3) 

Τροποποίηση των 33020 και 33022/21.1.99 Υπουργικών απο¬ 
φάσεων σχετικά μετά προγράμματα επιχορήγησης Νέων 
ελευθέρων επαγγελματικών Ν ΕΕ 99 και Ν ΕΕΜ Α 99. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων όπως τροποποιήθηκε με τα άρθρα 6,7 και 
8 του Ν. 1836/89 και το άρθρο 6 του Ν.2434/96. 

2. Την υπ’ αριθμ. 3127/20.10.97 γνωμοδότηση της Νο¬ 
μικής Υπηρεσίας του ΟΑΕΔ σχετικά με την επιχορήγηση 
ελευθερίων επαγγελματικών. 

3. Τις διατάξεις της παρ. 2α του άρθρου 1 του Ν.2469/97 
«περιορισμός και βελτίωση της αποτελεσματικότητας 
των κρατικών δαπανών·» (Α' 38). 

4. Την υπ’ αριθμ. 441/3.3.99 απόφαση του ΔΣτου ΟΑΕΔ 
(αριθμ. συνεδρίασης 9/3.3.99) που υποβλήθηκε με το 
υπ'αριθμ. Β105334/11.3.99 έγγραφο, αποφασίζουμε: 

Την τροποποίηση των παραγράφων: 

1) 11 β' των κεφαλαίων Α' των 33020 και 33022/21.1.99 Υ- 
πουργ. Αποφάσεων ως εξής: 

«Ανά 5/μηνο ή 6/μηνο ή 8/μηνό (ανάλογα με την περί¬ 
πτωση) από την υπαγωγή του επαγγελματία στο πρό¬ 
γραμμα και μέσα σε προθεσμία 90 ημερολογιακών ημε¬ 
ρών θα υποβάλλει. 

1) Επικυρωμένο φωτοαντίγραφο του βιβλίου εσόδων - 
εξόδων, με την κίνηση του προηγούμενου 5/μήνου, ή 
6/μήνου ή 8/μήνου που θα αποδεικνύει την ομαλή λει¬ 
τουργία της επιχείρησης. 

2) Αίτηση και βεβαίωση φορολογικής ενημερότητας για 
την είσπραξη της 5/μηνης ή 6/μηνης ή 8/μηνης (ανάλογα 
με την περίπτωση) δόσης και οπωσδήποτε μέσα σε προ¬ 
θεσμία 90 ημερολογιακών ημερών από την λήξη του κα- 
θενός χρονικού διαστήματος από την υπαγωγή του στο 
πρόγραμμα. 

Παράταση των ανωτέρω προθεσμιών που τίθενται στις 
παρ. α και β και μέχρι 30 ημέρες θα είναι δυνατή και θα 
μπορεί να εγκρίνεται απ’ τους αρμοδίους Δ/ντές ΥΝ, ΤΥ, 
ΓΕ και ΚΠΑ και να καταβάλλεται η επιχορήγηση μετά από 
επαρκή αιτιολόγηση των επαγγελματιών για το υς λόγους 
της καθυστέρησής τους. 

Παραγραφή αξίωσης: Σε περίπτωση που κατατεθούν 
τα δικαιολογητικά ομαλής λειτουργίας της επιχείρησης 
και η αίτηση για την είσπραξή της επί μέρους δόσης και ο 
ενδιαφερόμενος δεν προσέλθει για είσπραξη εντός των 
ανωτέρω προθεσμιών, η αξίωση παραγράφεται. 

2. Η §3 των κεφαλαίων Β'των 33020 & 3022/11.1.99 Υ¬ 
πουργικών Αποφάσεων. 

«τρόπος καταβολής της επιχορήγησης». 

Η καταβολή του ποσού της επιχορήγησης γίνεται ως εξής: 

750.000 δρχ. θα προκαταβάλλονται στους νέους ελεύ¬ 
θερους επαγγελματίες με την έκδοση της σχετικής εγκρι¬ 
τικής απόφασης του αρμοδίου οργάνου, και από 600.000 
δρχ. ανά εξάμηνο και για πέντε (5) εξάμηνα. 

Για την καταβολή τόσο της προκαταβολής όσο και των 
εξαμηνιαίων δόσεων ισχύουν τα αναφερόμενα οτην παρ. 

11 του κεφ. Α και για (5) εξάμηνα». 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Φ.201/356 (4) 

Αύξηση του παρεχομένου εφάπαξ βοηθήματος του Τα¬ 
μείου Επικουρικής Ασφαλίσεως Πρόνοιας και Ασθέ¬ 
νειας Λιμενεργατών Πειραιώς. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις τουάρθρου66τουΝ.2084/1992 (Α' 165). 

2. Τις διατάξεις του Π.Δ/τος 372/95 (Α' 201). 

3. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν.2081/1992 
(Α' 154) και τροποποιήθηκε με το άρθρο 1 παρ. 2α του 
Ν.2469/1997 (Α' 38). 

4. Τις διατάξεις του άρθρου 7 του Ν. 1275/82 (Α' 100). 


5. Του υπ’ αριθμ. 796/8/11.1.1999 έγγραφο του Υπουρ¬ 
γού Εθνικής Οικονομίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Επικουρικής Ασφα¬ 
λίσεως Πρόνοιας και Ασθένειας Λιμενεργατών Πειραιώς 
ύψους περίπου 26.000.000 δρχ. ετησίως για την οποία έ¬ 
χει εγγράφει ανάλογη πίστωση στον προϋπολογισμό του 
Ταμείου στον ΚΑΕ 0631. 

7. Την γνώμη του Δ.Σ. του Ταμείου Επικουρικής Ασφα¬ 
λίσεως Πρόνοιας και Ασθένειας Λιμενεργατών Πειραιώς 
που διατυπώθηκε στην υπ’ αριθμ. 418/49/23.12.1998 συ¬ 
νεδρίασή του. 

8. Την από 2.3.1999 Οικονομική Έκθεση της Δ/νσης Α- 
ναλογιστικών Μελετών της Γ.Γ.Κ.Α. 

9. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Το προβλεπόμενο, από τις καταστατικές διατάξεις του 
Ταμείου Επικουρικής Ασφαλίσεως Πρόνοιας και Ασθένειας 
Λιμενεργατών Πειραιώς και την Υ.Α. Φ.201/449/ 8.5.1998 (Β' 
467), εφάπαξ βοήθημα, αυξάνεται κατά ποσοστό 5% για 
τους ασφαλισμένους του Ταμείου, που διαγράφονται από 
31.12.1998 και εφεξής από το Μητρώο του Ο.Λ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1999 

Ο ΥΦΥΠΟΥΡΓ ΟΣ 

ΦΟΙΒΟΣ ΙΩΑΝΝΙΔΗΣ 
-Φ- 

Αριθ. 6044 (5) 

Μερική ανάκληση της 28250/4.1.99 απόφασης 
Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β. Του άρθρου 59παρ. 2του Ν.1958/91 «Τμήματα Αμει- 
βομένων Αθλητών, Αθλητικές Ανώνυμες Εταιρείες και άλ¬ 
λες διατάξεις». 

γ. Του άρθρου 40 του Ν. 1958/91 όπως αυτό συμπληρώ- 
θηκε με το άρθρο 39 του Ν.2168/93 «Ρύθμιση θεμάτων 
που αφορούν όπλα, πυρομαχικά, εκρηκτικές ύλες, εκρη¬ 
κτικούς μηχανισμούς και άλλες διατάξεις». 

δ. Του Ν. 1558/85 «Κυβέρνηση και Κυβερνητικά Όργανα». 

2. Την αριθ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης α- 
ναλογούντων ποσοστών από ΠΡΟ-ΠΟ σε ΠΑΕ και σωμα¬ 
τεία Α', Β', Γ Εθνικών Κατηγοριών», όπως αυτή τροποποι¬ 
ήθηκε με την αριθ. 28797/2.8.93 Υπουργική Απόφαση. 

3. Την αρ. ΥΠ.ΠΟ/ΓΝΟΣ /47968/ 9.10.96 (ΦΕΚ 
937/Β/14.10.96) απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Αθ. Φούρα». 

4. Την αρ. 28250/4.1.99 απόφαση του Υφυπουργού Πο¬ 
λιτισμού «Προσωρινή διακοπή Επιχορήγησης σε ΠΑΕ». 

5. Τα αρ. Κ2-2874/11.3.99 έγγραφο του Υπουργείου Α¬ 
νάπτυξης εκ του οποίου προκύπτει η υποβολή για δημο¬ 
σίευση των οικονομικών καταστάσεων χρήσης 1997-98 
της ΠΑΕ ΝΑΟΥΣΑ ΦΑΣ την 26.2.99 (εντός της 4μηνης πα¬ 
ράτασης). 

6. Το από 26.2.99 έγγραφο της ΠΑΕ ΦΑΣ ΝΑΟΥΣΑ, μετά 
των συνημμένων βεβαιώσεων και εγγράφων εκ των οποί¬ 
ων προκύπτει ότι η καθυστέρηση δημοσίευσης των οικο¬ 
νομικών καταστάσεων χρήσης 1997-98 οφείλεται στη 
διάρρηξη και κλοπή των Η/Υ και των λογιστικών προ¬ 
γραμμάτων της εταιρείας. 

7. Την αρ. 3191/12.5.98 απόφαση της ΔΟΥ ΝΑΟΥΣΑΣ α¬ 
πό την οποία προκύπτει ότι εγκρίνεται η χορήγηση παρά¬ 
τασης τεσσάρων μηνών ήτοι μέχρι 28.2.99 για το κλείσιμο 
του ισολογισμού χρήσης 1.7.97 - 30.6.98 της ΠΑΕ, για έ¬ 
κτακτους λόγους ανωτέρας βίας, αποφασίζουμε: 

1. Θεωρούμε βάσιμους τους λόγους ανωτέρας βίας 
που επικαλείται η ΠΑΕ ΝΑΟΥΣΑ και αιτιολογημένη τη δη¬ 
μοσίευση των οικονομικών στοιχείων στις 26.2.99. 

2. Ανακαλούμε την αρ. 28250/4.1.99 απόφασή μας και 
τη θεωρούμε ως ουδέποτε εκδοθείσα όσον αφορά την 
ΠΑΕ ΦΑΣ ΝΑΟΥΣΑ. 

Κατά τα λοιπά η αρ. 28250/4.1.99 απόφασή μας εξακο¬ 
λουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στο φύλλο της Εφη¬ 
μερίδας της Κυβερνήσεως. 

Αθήνα, 29 Μαρτίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 
-♦- 

Αριθ. 6441 (6) 

Μερική ανάκληση της 28250/4.1.99 απόφασης 
Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β. Του άρθρου 59παρ. 2του Ν.1958/91 «Τμήματα Αμει- 
βομένων Αθλητών, Αθλητικές Ανώνυμες Εταιρείες και άλ¬ 
λες διατάξεις». 

γ. Του άρθρου 40 του Ν. 1958/91 όπως αυτό συμπληρώ¬ 
θηκε με το άρθρο 39 του Ν.2168/93 «Ρύθμιση θεμάτων 
που αφορούν όπλα, πυρομαχικά, εκρηκτικές ύλες, εκρη¬ 
κτικούς μηχανισμούς και άλλες διατάξεις». 

δ. Του Ν. 1558/85 «Κυβέρνηση και Κυβερνητικά Όργα¬ 
να». 

2. Την αριθ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης α- 
ναλογούντων ποσοστών από Π ΡΟ-ΠΟ σε ΠΑΕ και σωμα¬ 
τεία Α', Β', Γ Εθνικών Κατηγοριών», όπως αυτή τροποποι¬ 
ήθηκε με την αριθ. 28797/2.8.93 Υπουργική Απόφαση. 

3. Την αρ. ΥΠ.ΠΟ/ΓΝΟΣ/47968/9.10.96 (ΦΕΚ 
937/Β/14.10.96) απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα ΑΘ. Φούρα». 

4. Την αρ. 28250/4.1.99 απόφαση του Υφυπουργού Πο¬ 
λιτισμού «Προσωρινή διακοπή Επιχορήγησης σε ΠΑΕ». 

5. Το αρ. Κ2-305/11.3.99 έγγραφο του Υπουργείου Ανά¬ 
πτυξης εκ του οποίου προκύπτει η δημοσίευση των οικο¬ 
νομικών καταστάσεων χρήσης 1997-98 από την ΠΑΕ ΛΑ¬ 
ΡΙΣΑ την 7.1.1999, αποφασίζουμε: 


Ανακαλούμε την αρ. 28250/4.1.99 Υπουργική Απόφαση 
«προσωρινή διακοπή επιχορήγησης σε ΠΑΕ» σε ότι αφο¬ 
ρά την ΠΑΕ ΛΑΡΙΣΑ από 7.1.99. 

Κατά τα λοιπά η αρ. 28250/4.1.99 απόφασή μας εξακο¬ 
λουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στο φύλλο της Εφη¬ 
μερίδας της Κυβερνήσεως. 

Αθήνα, 29 Μαρτίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 

-Φ- 

Αριθ. 2449 (7) 

Σύσταση Νομικού Προσώπου με την επωνυμία «Σχολική 
Επιτροπή ΔΗΜΟΤΙΚΟΥ ΣΧΟΛΕΙΟΥ - ΝΗΠΙΑΓΩΓΕΙΟΥ 
ΒΑΡΔΑΣ ΚΑΙ ΣΥΡΠΑΝΙΟΥ». 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΑΣ 

1. α) Του άρθρου 5 (παρ. 8-15) του Ν. 1894/1990 «Γιατην 
Ακαδημία και άλλες διατάξεις». 

β) Του άρθρου 1 του Ν. 2503/1997 «Διοίκηση Οργάνω¬ 
ση, στελέχωση, της Περιφέρειας, ρύθμιση Θεμάτων για 
την Τοπική Αυτοδιοίκηση και άλλες διατάξεις». 

γ) Του άρθρου 203 του δημοτικού και κοινοτικού κώδι¬ 
κα (Π.Δ. 410/1995). 

Την αριθμ. οικ. 241/Γ.Γ./18.8.98 απόφαση του Γενικού 
Γραμματέα Δυτ. Ελλάδας «Μεταβίβαση αρμοδιοτήτων 
και παροχή εξουσιοδότησης, υπογραφής, αποφάσεων, 
εγγράφων, ενταλμάτων κ.λ.π.». 

3. Την αριθμ. 14/1999 απόφαση του Δημοτικού Συμβου¬ 
λίου ΒΟΥΠΡΑΣΙΑΣ του Νομού Ηλείας για τη σύσταση 
σχολικής επιτροπής, αποφασίζουμε: 

1. Συνιστούμε στο Δήμο ΒΟΥΠΡΑΣΙΑΣ του Νομού Ηλεί¬ 
ας ίδιο Νομικό Πρόσωπο με την επωνυμία «Σχολική Επι¬ 
τροπή ΔΗΜΟΤΙΚΟΥ - ΝΗΠΙΑΓΩΓΕΙΟΥ ΒΑΡΔΑΣ Κ' ΣΥΡΠΑ- 
ΝΙΟΥ». Η συνιστώμενη με την απόφαση αυτή, σχολική ε¬ 
πιτροπή διοικείται από Διοικητικό Συμβούλιο που 
αποτελείται από πέντε ως δεκαπέντε μέλη, τα οποία μαζί 
με τα αναπληρωματικά ορίζονται με απόφαση του Δημο¬ 
τικού Συμβουλίου. 

- Υποχρεωτικά μετέχουν στο Διοικητικό Συμβούλιο της 
σχολικής επιτροπής ο Δ/ντής του σχολείου, ένας εκπρό¬ 
σωπος του συλλόγου γονέων, εφόσον υπάρχει τέτοιος 
σύλλογος και εκπρόσωπος της μαθητικής κοινότητας για 
τα σχολεία Δευτεροβάθμιας Εκπαίδευσης. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας θέρμανσης, φωτισμού, 
ύδρευσης, τηλεφώνου, αποχέτευσης, αγορά αναλώσι¬ 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και κάθε είδους εξοπλισμού τους. 

δ) Η εισήγηση προς την αντίστοιχη διεύθυνση πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων του σχολεί¬ 
ου μεέπιπλα και εξοπλιστικά είδη και από το Υπουργείο Ε¬ 
θνικής Παιδείας και Θρησκευμάτων με βιβλία για τη 
σχολική βιβλιοθήκη. 

ε) Η διαχείριση των εσόδων από την εκμετάλλευση του 
σχολικού κυλικείου. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Πόροι της σχολικής επιτροπής είναι: 
α) Η ετήσια επιχορήγηση του κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες, 

δ) Πρόσοδοι από την περιουσία του. 

4. Περιουσία. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

6. Κάλυψη δαπάνης: 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου ΒΟΥ- 
ΠΡΑΣΙΑΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 17 Μαρτίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝ.ΣΚΟΥΡΑΣ 
-♦- 

Αριθ, 124881 (8) 

Σύσταση αμιγούς Δημοτικής Επιχείρησης με την επωνυ¬ 
μία «ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ, ΚΟΙΝΩΝΙ¬ 
ΚΗΣ ΑΝΤΙΛΗΨΗΣ ΚΑΙ ΠΕΡΙΒΑΛΛΟΝΤΟΣ» Δήμου Α¬ 
γριός (Δ.Ο.Υ.Κ.Α.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρ. 277,284,287,291 και 304 του 
Π. Δ/τος 410/95 (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 39/99 απόφαση του Δημοτικού Συμβουλί¬ 
ου Αγριός, αποφασίζουμε: 

Α. Συστήνεται Δημοτική Επιχείρηση με την επωνυμία 
«ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ, ΚΟΙΝΩΝΙΚΗΣ Α¬ 
ΝΤΙΛΗΨΗΣ & ΠΕΡΙΒΑΛΛΟΝΤΟΣ» (Δ.Ο.Υ.Κ.Α.Π.). 

Β. Οι σκοποί της επιχείρησης όπως αναφέρονται και στη 
σχετική οικονομοτεχνική μελέτη που έχει εκπονηθεί είναι 
οι εξής: 

1. Να σχεδιάζει και να υλοποιεί προγράμματα κοινωνι¬ 
κής μέριμνας και φροντίδας και να επεμβαίνει σε θέματα 
που έχουν άμεση σχέση με τις συνθήκες διαβίωσης όλων 
των κατοίκων του Δήμου. 

2. Να αναπτύσσει δραστηριότητες και δράσεις με τρόπο 
ώστε να προωθείται η κοινωνική ένταξη ευάλωτων κοινωνι¬ 
κών ομάδων και ατόμων και όλων εκείνων που κινδυνεύουν 
από τον κοινωνικό αποκλεισμό και την περιθωριοποίηση. 


3. Να αναλαμβάνει πρωτοβουλίες έτσι ώστε να εξα¬ 
σφαλίζεται για κάθε πρόσωπο που κατοικεί στο Δήμο ένα 
αξιοπρεπές διαβίωσης ανεξάρτητα από την οικονομική 
και κοινωνική του θέση. 

4. Να επιδιώκει ώστε το σύνολο των δημοτών να απολαμ- 
βάνειτις υπηρεσίες υγείας που είναι απαραίτητες για μια α¬ 
ξιοπρεπή και χωρίς το βάρος της ασθένειας διαβίωση. 

5. Να προωθεί προγράμματα και δραστηριότητες στον 
τομέα της αγωγής και προαγωγής της υγείας στον πλη¬ 
θυσμό και σε ιδιαίτερες πληθυσμιακές ομάδες, όπως οι 
ηλικιωμένοι, τα ΑΜΕΑ και άτομα σε κίνδυνο περιθωριο¬ 
ποίησης και κοινωνικού αποκλεισμού. 

6. Να εφαρμόζει ολοκληρωμένα προγράμματα πρόλη¬ 
ψης και ενημέρωσης που περιλαμβάνουν την οργάνωση 
σεμιναρίων, διαλέξεων, συζητήσεων και βιωματικών ερ¬ 
γαστηρίων για όλες τις πληθυσμιακές και κοινωνικές ο¬ 
μάδες καθώς και συστηματικά οργανωμένες παρεμβά¬ 
σεις στους τομείς της αποκατάστασης και της πρωτο¬ 
βάθμιας φροντίδας υγείας. 

7. Να παρέχει υπηρεσίες φύλαξης, κάλυψης, προστα¬ 
σίας, πληροφόρησης, δημιουργικής απασχόλησης, ψυ¬ 
χαγωγίας, αποκατάστασης και εκπαίδευσης σε άτομα 
προσχολικής και τρίτης ηλικίας καθώς και σε νέους μέσα 
από οργανωμένα κέντρα (κέντρα νεότητας, στέκια νεο¬ 
λαίας, κ.λ.π.). 

8. Να οργανώνει ολοκληρωμένα προγράμματα κοινωνι¬ 
κής ανάπτυξης και να συμβάλλει στη μείωση των κοινωνι¬ 
κών ανισοτήτων και της ανισότητας των ευκαιριών. 

9. Να συμμετέχει σε ευρωπαϊκά και εθνικά δίκτυα που 
σχετίζονται με θέματα πρόνοιας, υγείας και περιβάλλο¬ 
ντος και να αξιοποιεί όλη τη διαθέσιμη εμπειρία και τε¬ 
χνογνωσία προς όφελος των δημοτών. 

10. Να αξιοποιεί όλους του διαθέσιμους εθνικούς και 
ευρωπαϊκούς πόρους μέσα από την κατάρτιση προγραμ¬ 
μάτων χρηματοδότησης που μπορούν να συμβάλλουν 
στην ανάπτυξη της κοινωνικής προστασίας, την πρόληψη 
της ασθένειας και την προστασία του περιβάλλοντος. 

11. Να καταγράφει συστηματικά τις κοινωνικές ανάγκες 
και ανάγκες υγείας και να λαμβάνει μέτρα για τη βιώσιμη 
ανάπτυξη του φυσικού και αστικού περιβάλλοντος. 

12. Να παίρνει πρωτοβουλίες και να συντάσσει μελέτες 
και να υλοποιεί προγράμματα με στόχο την αειφόρο ανά¬ 
πτυξη και την προστασία του φυσικού και ανθρωπογε- 
νούς περιβάλλοντος. 

13. Να καλλιεργεί και να διαδίδει την κοινωνική αλλη¬ 
λεγγύη, τον εθελοντισμό και την κοινωνική προστασία, ι¬ 
διαίτερα των νέων, μέσα από προγράμματα προστασίας 
του περιβάλλοντος και κοινωνικές δραστηριότητες. 

14. Να συμβάλλει στην καλλιέργεια ορθών καταναλωτι¬ 
κών πρακτικών και στην προώθηση τοπικά παραγόμενων 
προϊόντων με στόχο την ευρύτερη οικονομική και κοινω¬ 
νική ανάπτυξη της περιοχής. 

Γ. Η διάρκεια της επιχείρησης θα είναι για χρονικό διά¬ 
στημα 50 χρόνων από τη δημοσίευση της απόφασης του 
Δημοτικού Συμβουλίου στην Εφημερίδα της Κυβερνήσε¬ 
ως. 

Δ. Έδρα της επιχείρησης θα είναι ο Δήμος Αγριός του 
Νομού Μαγνησίας. 

Ε.Ο Δήμος Αγριάς σαν αρχικό κεφάλαιο διαθέτει στην 
επιχείρηση το χρηματικό ποσό των 10.000.000 δρχ. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4809 


ΣΤ. Η επιχείρηση θα διοικείται από εντεκαμελές (11) Δη¬ 
μοτικό Συμβούλιο που τα μέλη του ορίζονται μαζί με ανα¬ 
πληρωτές από το Δημοτικό Συμβούλιο. Από τα μέλη του 
Δ.Σ. τέσσερα (4) είναι αιρετοί εκπρόσωποι του Δήμου Α¬ 
γριός, (εκ των οποίων υποχρεωτικά το ένα (1) μέλος θα 
προέρχεται από τις μειοψηφίες), ένα (1) είναι εκπρόσω¬ 
πος κοινωνικού φορέα της περιοχής και τα υπόλοιπα έξι 
(6) μέλη είναι δημότες που έχουν πείρα και γνώσεις σχε¬ 
τικές με το αντικείμενο της επιχείρησης. 

Στα μέλη του Δ.Σ. της επιχείρησης προστίθεται και εκ¬ 
πρόσωπος των εργαζομένων χωρίς αλλαγή της συστατι¬ 
κής πράξης, όταν η επιχείρηση απασχολεί περισσότε¬ 
ρους από είκοσι (20) εργαζόμενους. 

Ζ. Πόροι της επιχείρησης θα είναι τα έσοδα από την ά¬ 
σκηση της δραστηριότητάς της, κληρονομιές, εισφορές, 
δωρεές, επιχορήγησεις, συνδρομές από Εθνικά και Ευ¬ 
ρωπαϊκά ταμεία καθώς και έσοδα από παροχή υπηρε¬ 
σιών, εκδηλώσεων, κ.λ.π. 

Η. Σε περίπτωση διάλυσης της επιχείρησης τα περιου¬ 
σιακά της στοιεία περιέονται στο Δήμο Αγριάς. 

Θ. Με την απόφαση αυτή προκαλείται δαπάνη εις βάρος 
του προϋπολογισμού του Δήμου Αγριάς χρήσης 1999 πο- 
σούδ ρχ. 10.000.000 δρχ. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Μαρτίου 1999 
Με εντολή Γενικού Γραμματέα Περιφέρειας 
Ο Διευθυντής Τοπ. Αυτ/σης & Δ/σης 
ΑΘΑΝ. ΓΚΑΡΑΓΚΑΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

ΣτοΦ.Ε.Κ. 190/Β/8.3.99 που δημοσιεύτηκε η 126/2.3.99 
απόφαση «Αποδοχή παραίτησης ενός Τακτικού μέλους 
δύο Αναπληρωματικών και του Γ ραμματέα από το Διοικη¬ 
τικό Συμβούλιο του Ταχυδρομικού Ταμιευτηρίου», γίνο¬ 
νται οι παρακάτω διορθώσεις: 

Στο αποφασιστικό αυτής: 

- στη παράγραφο 2 σειρά 1 «αναπληρωμτικά μέλη» στο 
ορθόν «αναπληρωματικά μέλη». 

- στη παράγραφο 2γ σειρά 1 «Γεώργιο Μπαλτά» στο ορ¬ 
θόν «Γεώργιο Μπάλτα». 

- στη παράγραφο 2δ σειρά 4 «Τσιούρδη Λεωνίδα» στο 
ορθόν «Τσιούρη Λεωνίδα». 

Τέλος στη παράγραφο 2δ σειρά 6 «με Α βαθμό» στο ορ- 
(% θόν «με Β βαθμό». 

(Από το Υπουργείο Μεταφορών και Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΠΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.βΙ_9Γ 
ΙΝΤΕΡΝΕΤ: ΙτοΙ.ςΓ 
θ-ΓΠ3ίΙ: ην3$ @ ΙιοΙ.ςτ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


ατιοστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 


ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ ά 0 σε \(δ ε ς και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

ιευχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 .. . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 >» . 

Δ' (Απαλλοτριώσεις, πολεοδομία κ.λπ.) 


70.000 >· . 

3.500 » . 

Αναπτυξιακών Πράξεων (Τ.Α.ΓΙ.Σ.) 


30.000 » . 

1.500 » . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 .· . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 .. . 

500 .· . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 >■ . 

Προκηρύξεων Α.Σ.Ε.Π. 


10.000 » . 

500 >· . 

Ανωνύμων Εταιρειών & Ε.Π.Ε. 


250.000 » , 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να σΓέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρ ηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 































